Foto: AP Xitoy "yangi davr superkompyuteri"ning bir qismi bo‘ladigan tajriba hisoblash mashinasining namunasini ishlab chiqish ishlarini boshlab yubordi, deb xabar qilmoqda Sinxua agentligi. Tyantszin shahridagi Xitoy superkompyuterlar davlat markazi, Xitoy armiyasining Mudofaa fanlari va texnikasi Universiteti bilan hamkorlikda 2020 yilga kelib yangi avlod superkompyuterini ishlab chiqmoqchi. U, bir soniyada kvintillion (mingta kvadrillion) hisoblashni amalga oshira oladi. Hozirgi vaqtda Xitoy va jahondagi eng tezkor hisoblash mashinasi Sunway TaihuLight superkompyuteri bo‘lib, u soniyasiga 93 kvadrillion amaliyotni bajara oladi.